Es brenebon

Es brenebon marupokan hidangan es khas Manado, Sulawesi Utara nan babahan utamo kacang merah. Kato "Brenebon" surang bararti bruine bonen (kacang cokelat atau merah) nan barasa dari bahaso Balando. Masuaknyo kacang merah (Phaseolus vulgaris) ko awalnyo barasa dari Amerika kamudian dibao ka Eropa pado abaik ka-16 dek panjalajah asa Spanyol, lalu akianyo manyeba ka Indonesia lewat VOC Balando sajak taun 1600-an. 

Di kota Manado, brenebon awalnyo dipakenalkan sabagai sup kacang gurih jo isian dagiang jawi atau babi, kamudian babarapo lamo baradaptasi manjadi hidangan es. Hidangan ko biasonyo manjadi hidangan favorit masyarakat maso siang hari katiko cuaca paneh dek maagiah sensasi dingin nan manyegarkan. Dek karano itu, es ko murah ditamui di rumah makan, warung pinggia jalan, atau bahkan dibuek surang di rumah dek resepnyo nan sederhana. 

Es brenebon barisi kacang merah nan diabuih lunak, kamudian disajian jo es serut, sirup, susu kental manih, cokelat sahinggo manjadi hidangan nan gurih. Salain manyegarkan, hidangan ko tanamo kayo nutrisi dek manganduang babarapo manfaat sarupo kalsium, zat basi jo protein nabati untuak manjago stamina tubuah di tangah cuaca paneh.

 Rujuakan  

Category:WikiMaknyus Category:WikiMaknyus_Manado